recursal/SuperWikiNEXT-32B huggingface dataset:
**মিল্টন অ্যাস্টার স্মল** (ইংরেজি: Milton Small; জন্ম: ১২ ফেব্রুয়ারি, ১৯৬৪) সেন্ট ফিলিপের ব্লেডস হিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮৪ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **মিল্টন স্মল**।

প্রথম-শ্রেণীর ক্রিকেট
---------------------

১৯৮৩-৮৪ মৌসুম থেকে ১৯৯১-৯২ মৌসুম পর্যন্ত মিল্টন স্মলের প্রথম-শ্রেণীর খেলোয়াড়ী জীবন চলমান ছিল। এমন এক সময়ে ওয়েস্ট ইন্ডিজ দলে অন্তর্ভুক্ত হন যখন দলে সেরা বোলারদের প্রাচুর্যতা সবিশেষ লক্ষণীয় ছিল। প্রকৃত ফাস্ট বোলার না হলেও ডানহাতি ব্যাটসম্যানদের বিপরীতে বলকে সুইং করানোয় সক্ষমতা দেখিয়েছেন।

জানুয়ারি, ১৯৮৪ সালে বার্বাডোসের সদস্যরূপে ত্রিনিদাদ দলের বিপক্ষে প্রথম-শ্রেণীর ক্রিকেটে অভিষেক ঘটে তার। খেলায় তিনি আট উইকেট দখল করেছিলেন। তন্মধ্যে, প্রথম ইনিংসে ৫/৫৭ বোলিং পরিসংখ্যান দাঁড় করান। তবে, শেল শীল্ডের পরবর্তী তিন খেলায় নিজেকে যথোচিত বিচ্ছুরণ ঘটাতে পারেননি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন মিল্টন স্মল। ১৬ মার্চ, ১৯৮৪ তারিখে পোর্ট অব স্পেনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ জুন, ১৯৮৪ তারিখে লর্ডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।

সিরিজের দ্বিতীয় টেস্টে উইনস্টন ডেভিসের স্থলাভিষিক্ত হন। জোয়েল গার্নার, ওয়েন ড্যানিয়েল ও ম্যালকম মার্শালের পর বোলিং আক্রমণে নেমে ১/৭৫ পেয়েছিলেন। বিস্ময়করভাবে ১৯৮৪ সালে ইংল্যান্ড সফরের জন্যে মনোনীত হন। আঘাতপ্রাপ্ত মাইকেল হোল্ডিংয়ের পরিবর্তে লর্ডস টেস্টে নিজস্ব দ্বিতীয় ও সর্বশেষ টেস্ট খেলেন। দ্বিতীয় ইনিংসে ৩/৪১ পান। কিন্তু, হাটুর আঘাতের কারণে তাকে সফরের শুরুতেই দেশে ফিরে আসতে হয়। ঐ মৌসুমে তিনি আর ঘরোয়া পর্যায়ের খেলায় অংশ নিতে পারেননি।

অবসর
----

আঘাত ও দূর্বল ক্রীড়াশৈলীর কারণে বার্বাডোস দল থেকে প্রায় চার বছর মাঠের বাইরে অবস্থান করতে বাধ্য হন। তবে, ১৯৮৮-৮৯ মৌসুমের অধিকাংশ সময় খেলেন। ২২.০৫ গড়ে ২০ উইকেট দখল করেন। তন্মধ্যে, মাঠে নেমেই ত্রিনিদাদের বিপক্ষে ব্যক্তিগত সেরা ৬/৫৫ পান। কিন্তু আবারও খেলায় ছন্দ হারিয়ে ফেলেন। এরপর তিনি আর একটিমাত্র খেলায় অংশ নিয়েছিলেন। ১৯৯০-৯১ মৌসুমে ০/১২৭ লাভ করার পর খেলার জগৎ থেকে অবসর গ্রহণ করেন।

তথ্যসূত্র
---------

1. ↑  List of West Indies Test Cricketers
2. ↑  "West Indies – Test Batting Averages"। ESPNCricinfo। সংগ্রহের তারিখ ১৩ অক্টোবর ২০১৯।
3. ↑  "West Indies – Test Bowling Averages"। ESPNCricinfo। সংগ্রহের তারিখ ১৩ অক্টোবর ২০১৯।

আরও দেখুন
---------

* জো স্মল
* গ্ল্যাডস্টোন স্মল
* ত্রিনিদাদ ও টোবাগো জাতীয় ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা
* ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে মিল্টন স্মল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে মিল্টন স্মল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**যৌনভীতি** বা **সেক্সোফোবিয়া** হ'ল যৌন অঙ্গ বা যৌন ক্রিয়াকলাপগুলির ভয়  এবং বৃহত্তর অর্থে যৌনতার ভয়। এমন হতে পারে, তার শিক্ষাগত পটভূমি, ব্যক্তিগত অভিজ্ঞতা এবং মানসিকতার উপর ভিত্তি করে বা ধর্মীয় গোষ্ঠী, প্রতিষ্ঠান বা রাজ্যের সমষ্টিগত সত্তার অবস্থানের ভিত্তিতে ব্যক্তির মনোভাবের ক্ষেত্রে এরুপ বিরুপ একটা প্রভাব পরতে পারে।

স্বাস্থ্য
---------

ক্লিনিকাল আলাপে যৌনভীতির প্রভাব রোগীদের চিকিৎসকদের সাথে কথা বলার ক্ষেত্রে প্রভাব ফেলে, কারণ এটি ব্যক্তিগত যোগাযোগের সমস্যাগুলির বিষয়ে কথা বলার জন্য বিভিন্ন কৌশলে নিজেকে প্রকাশ করতে বলে।  সেই অর্থে, চিকিত্সকরা নিরপেক্ষ এবং পর্দাযুক্ত শব্দভাণ্ডার ব্যবহার করে রোগীদের তাদের যৌন সমস্যা সম্পর্কে খোলামেলা কথা বলতে নিরুৎসাহিত করতে পারে।

অন্যথায়, ইতিহাসবিদ এবং সমাজবিজ্ঞানী সিন্ডি প্যাটন যৌনভীতিকে অন্যতম প্রধান ট্রেন্ড হিসাবে চিহ্নিত করেছেন যা গ্রেট ব্রিটেনের এইচআইভি মহামারীর দ্বিতীয় ধাপের বিকাশের বৈশিষ্ট্যকে সংজ্ঞায়িত করে এবং হোমোফোবিয়া এবং জীবাণুফোবিয়ার সাথে চিহ্নিত করে।

তথ্যসূত্র
---------

1. ↑  Definition by The Free Dictionary, based on the Segen's Medical Dictionary
2. ↑  Jackson, Richard (২০০৪)। *(Re)constructing Cultures of Violence and Peace*। Rodopi। পৃষ্ঠা 96। আইএসবিএন 9789042011496।
3. ↑  Minichiello, V; Browne, J (১৯৯৮)। "Issues in clinical care of people being tested/treated for sexually transmissible infections" (English ভাষায়): 27। সংগ্রহের তারিখ ১১ ফেব্রুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  Aggleton, Peter; Parker, Richard (২০০২)। *Culture, Society And Sexuality: A Reader* (English ভাষায়)। Routledge। পৃষ্ঠা 337। সংগ্রহের তারিখ ১১ ফেব্রুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link)
**সঞ্জয় বেলট্ঠিপুত্ত** (পালি: सन्जय बेलट्ठिपुत्त) বা **সঞ্জয় বৈরতীপুত্র** (সংস্কৃত: सन्जय बैरतिपुत्र) গৌতম বুদ্ধের সমসাময়িক একজন ভারতীয় অনেকান্তবাদী বা অজ্ঞানবাদী দার্শনিক ছিলেন।

পরিচিতি
-------

বিভিন্ন পালি সাহিত্যে সঞ্জয় বেলট্ঠিপুত্তকে পরিব্রাজক হিসেবে বর্ণনা করা হ্যেছে। সারিপুত্ত ও মহামোগ্গলন নামক তার দুইজন প্রধান শিষ্য পরবর্তীকালে অস্সজির নিকট গৌতম বুদ্ধের দর্শন সম্বন্ধে জানতে পেরে সঞ্জয় বেলট্ঠিপুত্তকে ত্যাগ করে গৌতম বুদ্ধের শিষ্যত্ব গ্রহণ করেন।
এইসময় সঞ্জয় বেলট্ঠিপুত্তের আড়াইশো শিষ্য তাকে ত্যাগ করে গৌতম বুদ্ধের শিষ্যত্ব গ্রহণ করেন। শেষ জীবনে রক্তবমনের কারণে সঞ্জয়ের মৃত্যু ঘটে।

দর্শন
-----

সুত্তপিটকের দীঘনিকায়ের সামঞ্ঞফলসুত্ত অনুসারে, সঞ্জয় বেলট্ঠিপুত্ত কোন দার্শনিক প্রশ্নের উত্তর এড়ানোর উদ্দেশ্যে সর্বদা দ্ব্যর্থবোধক বাক্য প্রয়োগ করে সেইসকল প্রশ্নের উত্তর দিতেন। তিনি পরলোক, দেবতা, কর্মফল, মুক্তপুরুষ প্রভৃতি অধিবিদ্যা সংক্রান্ত সকল প্রশ্ন এড়িয়ে যেতেন। পরলোক বা দেবতা বা কর্মফল বা মুক্তপুরুষের অস্তিত্ব আছে না নেই তা তিনি বলেননা বা জোর দিয়েও বলেননা যে আছে। যদিও রাহুল সাংকৃত্যায়নের মতে, মানুষের সহজ বুদ্ধিকে ভ্রমে নিক্ষেপ করা সঞ্জয়ের অভিপ্রায় ছিল,:৭৮, ৭৯ তবুও এই কথা অনুমেয় যে সঞ্জয় সেই সমস্ত প্রশ্ন এড়িয়ে যেতেন, যাদের সম্বন্ধে সঠিক উত্তর পাওয়া সম্ভব হয় না, তাই এই সকল অপ্রয়োজনীয় প্রশ্নের উত্তর না সন্ধান করে মানসিক স্থিতি বজায় রাখার পক্ষপাতী ছিলেন। দীঘনিকায়ের ব্রহ্মজালসুত্ত অনুসারে অমরবিক্‌খেপিক মতবাদ সঞ্জয় বেলট্ঠিপুত্তের দর্শন হিসেবে পরিচিত। সাধারণতঃ অমরবিক্‌খেপিক মতবাদীরা কোন প্রশ্নের উত্তর সঠিক ভাবে না দিয়ে পাঁকাল মাছের মতো পিচ্ছিল ভাবে এড়িয়ে যেতে থাকেন। গৌতম বুদ্ধ এই মতবাদ সম্বন্ধে তার শিষ্যদের আলোচনা করতেই নিষেধ করেছিলেন।:১৩,১৪

তথ্যসূত্র
---------

1. 1 2  হালদার, মণিকুন্তলা (১৯৯৬) *বৌদ্ধধর্মের ইতিহাস*, প্রকাশক মহাবোধি বুক এজেন্সী, ৪এ, বঙ্কিম চ্যাটার্জী ষ্ট্রীট, কলিকাতা-৭৩, ISBN ৯৭৮-৯৩-৮০৩৩৬-৩৩-৬
2. ↑  Thanissaro Bhikkhu (trans.) *Samaññaphala Sutta: The Fruits of the Contemplative Life* (1997)
3. ↑  রাহুল সাংকৃত্যায়ন (১৯৮৮) *দর্শন দিগদর্শন*, দ্বিতীয় খণ্ড অনুবাদক- ছন্দা চট্টোপাধ্যায়, প্রকাশক- চিরায়ত প্রকাশন প্রাইভেট লিমিটেড, ১২ বঙ্কিম চ্যাটার্জী ষ্ট্রীট, কলিকাতা-৭৩

আরো পড়ুন
---------

* Bhaskar, Bhagchandra Jain (1972). *Jainism in Buddhist Literature*. Alok Prakashan: Nagpur. Available on-line at .
* Ñāṇamoli, Bhikkhu (trans.) and Bhikkhu Bodhi (ed.) (2001). *The Middle-Length Discourses of the Buddha: A Translation of the Majjhima Nikāya*. Boston: Wisdom Publications. আইএসবিএন ০-৮৬১৭১-০৭২-X.
* Rhys Davids, T.W. & William Stede (eds.) (1921-5). *The Pali Text Society’s Pali–English Dictionary*. Chipstead: Pali Text Society.
* Walshe, Maurice O'Connell (trans.) (1995). *The Long Discourses of the Buddha: A Translation of the Dīgha Nikāya*. Somerville: Wisdom Publications. আইএসবিএন ০-৮৬১৭১-১০৩-৩.

| * দে
* স
গৌতম বুদ্ধের সমসাময়িক ছয়জন শাস্তা |
| --- |
| 
* পূরণ কস্সপ
* মক্খলি গোসাল
* অজিত কেশকম্বলী
* পকুধ কচ্চায়ন
* সঞ্জয় বেলট্ঠিপুত্ত
* নিগণ্ঠ ণাতপুত্ত

 |
**রংঘর** (অসমীয়া: ৰংঘৰ) অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য রংঘর ব্যবহার করা হত। রংঘর এশিয়ার প্রথম পেভিলিয়ন হিসেবে প্রখ্যাত। এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয়। এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।

স্থাপত্য
--------

রংঘর
রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।

তথ্যসূত্র
---------

1. 1 2  "Ranghar - onlinesivasagar.com"। onlinesivasagar.com। সংগ্রহের তারিখ ২৯ জুলাই ২০১৩।
2. ↑  Kongkon K Bora (সেপ্টেম্বর ১৫, ২০১১)। "Rangghar: the oldest amphitheatre in Asia"। *assamtribune.com*। assam tribune। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৩।
3. ↑  "Assam Monuments and Museums - Rang Ghar"। mapsofindia.com। সংগ্রহের তারিখ ২৯ জুলাই ২০১৩।
4. ↑  "onlinesivasagar.com"। সংগ্রহের তারিখ মার্চ ২৯, ২০১২।
**মি-গ্যো-বা-গ্ঝোন-নু-ব্লো-গ্রোস** (ওয়াইলি: *dge 'dun bkra shis*) (১৪৯৭-১৫৬৪) তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) নবম প্রধান ছিলেন।

সংক্ষিপ্ত জীবনী
---------------

মি-গ্যো-বা-গ্ঝোন-নু-ব্লো-গ্রোস ১৪৯৭ খ্রিষ্টাব্দে তিব্বতের 'আর-'আউর-ল্তাগ-ল্দেম-গ্শিস (ওয়াইলি: *'ar 'aur ltag ldem gshis*) নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের ব্লো-গ্সাল-গ্লিং (ওয়াইলি: *blo gsal gling*) মহাবিদ্যালয়ে শিক্ষালাভ করেন। এই সময় তার উল্লেখযোগ্য শিক্ষক ছিলেন দ্বিতীয় দলাই লামা ও তৃতীয় পাঞ্চেন লামা। ১৫৫৩ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের (ওয়াইলি: *chab mdo chos 'khor byams pa gling*) নবম প্রধানের পদে দায়িত্ব গ্রহণ করেন। তার সময়কালে এই বিহারে ধর্মীয় রীতিনীতি পালনের দিকে নজর দেওয়া হয় এবং তিব্বতী ও ভারতীয় পুঁথিগুলির পঠনপাঠনে নজর দেওয়া হয়। আট বছর পরে তিনি এই পদ থেকে অবসর নেন ও তার শিষ্য শেস-রাব-দ্বাং-পোকে পরবর্তী প্রধান হিসেবে নির্বাচিত করেন। তিনি বেশ কিছু গ্রন্থ রচনা করেন, যার মধ্যে উল্লেখযোগ্য হল ফার-ফ্যিন-গ্যি-স্প্যি-দোন (ওয়াইলি: *phar phyin gyi spyi don*) নামক প্রজ্ঞাপারমিতার টীকাভাষ্য।

তথ্যসূত্র
---------

1. ↑  Chhosphel, Samten (মে ২০১০)। "Jedrung Miyowa Zhonnu Lodro"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৭-০৬।

|
|  |
| পূর্বসূরীদ্গে-'দুন-ব্ক্রা-শিস | **মি-গ্যো-বা-গ্ঝোন-নু-ব্লো-গ্রোস  ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের নবম প্রধান** | উত্তরসূরীশেস-রাব-দ্বাং-পো |
|
**সঞ্চালন বিলম্ব** একটি প্রযুক্তিগত শব্দ। বিভিন্ন ক্ষেত্রে এর বিভিন্ন ব্যবহার রয়েছে। এর সাথে সম্পর্ক রয়েছে ইলেকট্রনিক্সের, নেটওয়ার্কিং এবং পদার্থবিদ্যার। বস্তুত কোন কিছুর নির্দিষ্ট গন্তব্যে পৌছানোর জন্য যে সময় লাগে তাকেই সঞ্চালন বিলম্ব বলা হয়।

নেটওয়ার্কিং
------------

কম্পিউটার নেটওয়ার্কে কোন প্রধান সংকেতকে প্রেরক যন্ত্র হতে গ্রাহক যন্ত্রে পৌছতে যে সময় লাগে তার পরিমাণ, অর্থাৎ সময়ের পরিমাণই হল সঞ্চালন বিলম্ব। এটি কোন নির্দিষ্ট মাধ্যমের মাধ্যম দৈর্ঘ্য (Link Length) ও সঞ্চালন বেগের অনুপাতের মাধ্যমে গণনা করা যায়।

সঞ্চালন বিলম্ব সমান *d/s*; *d* হল দূরত্ব, *s* হল তরঙ্গ সঞ্চালন বেগ। তারহীন সংযোগের ক্ষেত্রে *s*=*c*; *c* হল আলোর বেগ। তামার তারের ক্ষেত্রে s সাধারণত .৫৯c থেকে .৭৭c পর্যন্ত হয়। উচ্চগতি সম্পন্ন কম্পিউটারের উন্নতির পথে এটি একটি প্রধান বাঁধা। একে আইসি ক্ষেত্রে "ইন্টারকানেক্ট বটলনেক]] বলা হয়।

ইলেক্ট্রনিক্স
-------------

A full adder has an overall gate delay of 3 logic gates from the inputs *A* and *B* to the carry output *C*out shown in red

পদার্থবিজ্ঞান
-------------

পদার্থবিজ্ঞানে, মূলত তড়িতচুম্বকত্বে সঞ্চালন বিলম্ব হল কোন সংকেতকে এর গন্তব্যে পৌছতে যে সময় লাগে তার দৈর্ঘ্য। তড়িৎ সংকেতের ক্ষেত্রে, কোন সংকেতকে তারের মধ্য দিয়ে যেতে যে সময় লাগে, তাই সঞ্চালন বিলম্ব। আরো দেখুনঃ সঞ্চালন বেগ।

তথ্যসূত্র
---------

1. ↑  "What is propagation delay? (Ethernet Physical Layer)"। *Ethernet FAQ*। ২০১০-১০-২১। সংগ্রহের তারিখ ২০১০-১১-০৯।
2. ↑  "Propagation Delay and Its Relationship to Maximum Cable Length"। *Networking Glossary*। সংগ্রহের তারিখ ২০১০-১১-০৯।
**গম্ভীরা নৃত্য** ভারতের পশ্চিমবঙ্গের মালদহ জেলায় *গম্ভীরা* উৎসবে মুখোশ পরে বা মুখোশবিহীনভাবে পরিবেশিত একক বা দলবদ্ধ নৃত্য। এতদাঞ্চলের নিম্নবর্গীয় হিন্দু, নমঃশুদ্র, রাজবংশী, পোলিয়া সম্প্রদায়ের মধ্যে এই নাচের প্রচলন রয়েছে।

ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম 'গম্ভীর', তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান; তবে প্রাচীনকালে এটি সূর্যদেবের উৎসব ছিল বলে মনে করা হয়। মালদহে মূলত চৈত্রসংক্রান্তির শিবপূজা উপলক্ষে *গম্ভীরা মণ্ডপে* বিগত বছরের প্রধান-প্রধান ঘটনাবলি নৃত্য, গীত ও অভিনয়ের মাধ্যমে সমালোচিত হয়; অনুষ্ঠানের বিভিন্ন পর্যায়ে ছোট তামাশা, বড় তামাশা ও ফুলভাঙ্গা অনুষ্ঠানের গম্ভীরা মুখোশনৃত্য পরিবেশিত হয়। গম্ভীরা গানের চেয়ে গম্ভীরা নৃত্য অনেক প্রাচীন বলে মনে করা হয়।

গম্ভীরা মুখোশ
-------------

 দক্ষিণ দিনাজপুর জেলার কাঠের গম্ভীরা মুখোশ
গম্ভীরা নৃত্য মূলত দু'ধরনের:

* মুখোশ নৃত্য
* মুখোশবিহীন নৃত্য

আচারভিত্তিক ধর্মীয় রক্ষণমূলক চরিত্র ও মুখোশের সৃষ্টিও সংরক্ষণের মধ্যে আছে। কালী, নারসিংহী, চামুণ্ডা ইত্যাদি নৃত্যে ঐন্দ্রজালিক ঢঙ লক্ষণীয়। আদিম মুখোশ নিম বা ডুমুরকাঠে তৈরি হত। পরবর্তিতে, মাটির মুখোশ এবং ইদানীংকালে কেউ কেউ কাগজের মণ্ডেও তৈরি করেন; তবে গম্ভীরা নাচের জন্য ব্যবহৃত মুখোশ নিয়ে কোন মুখোশশিল্প তৈরি হয়নি।

গম্ভীরা নৃত্যের মুখোশ মোটামুটি পাঁচ রকমের:

* **হিন্দু পৌরাণিক**: বাণ, কালী, নারসিংহী, বাশুলী, গৃধিনীবিশাল, চামুণ্ডা, উগ্রচণ্ডা, ঝাঁটাকালী, মহিষমর্দিনী, লক্ষ্মী-সরস্বতী, হিরণ্যকশিপুবধ, তাড়কাবধ, শুম্ভনিশুম্ভ বধ ইত্যাদির। এই মুখোশের মধ্যে সবচেয়ে আকর্ষণীয় নারসিংহী মুখোশ।
* **গ্রামীণ বা লোকায়ত**: বক, টীপা, মহিষ-রাখালের।
* **প্রাণী সম্পর্কিত** : সর্প, ব্যাঘ্র, হরিণ, হনুমান প্রভৃতির।
* **সামাজিক বা ব্যঙ্গাত্মক**: বুড়োবুড়ি, মেমসাহেব, মাতাল ইত্যাদির।
* **মিশ্ররীতি**: পরী, সাপ, মালি, বাদশা, যাদুকর ইত্যাদির।

নাচের বৈচিত্র্য ও বিশিষ্টতা
---------------------------

বাণনৃত্য গম্ভীরা নাচের ভূমিকা। বাদ্যযন্ত্র হিসাবে এতে ব্যবহৃত ঢাকের বোলেও রয়েছে বৈচিত্র্য, যাকে বলা হয় সূত্র। এই পঞ্চসূত্র হল: আবাহন, পূজাবাদ্য, অঙ্গপ্রত্যঙ্গ চালনা, লহর ও বিদায়।

এই পঞ্চসূত্র কালী, চামুণ্ডা, নারসিংহী, বাশুলী, উগ্রচণ্ডা, গৃধিনীবিশাল ও মহিষমর্দিনী — এই সাত ধরনের নৃত্যে প্রকাশিত। এই নৃত্যের দুটি ভাগ:

* পৌরাণিক,
* মাধ্যমিক।

চারিত্রিক দিক থেকেও গম্ভীরা নৃত্য তিনভাগে বিভক্ত: সাধারণ, ঐন্দ্রজালিক ও লোকায়ত।

এগুলির মধ্যে একক নৃত্য হল নারসিংহী; ১২/১৩ মিনিট ধরে নানা ভঙ্গিমায় কখনো একেবারে তর্জনী নির্দিষ্ট দিকে হেলান বা নির্দেশিত, কখনো শয়ান, কখনো উদ্দামরূপে, কখনো ভ্রামরীতে ঘোরে, কখনো এগিয়ে বিশিষ্ট 'স্থানকে' ভঙ্গি নিয়ে দাঁড়ায় নর্তক।

আগেকার দিনে নর্তকরা সোনার গয়না পরতো, পায়ে বাঁধত নুপূর। এখন ঘুঙুর ব্যবহৃত হয়। নৃত্যে ব্যাঘ্রপদ, সিংহপদ বিশেষ লক্ষণীয়।

তথ্যসূত্র
---------

1. 1 2 3  চৌধুরী, দুলাল সম্পাদিত (২০০৪)। *বাংলার লোকসংস্কৃতির বিশ্বকোষ*। কলকাতা: আকাদেমি অব ফোকলোর। পৃষ্ঠা ১৯৩–১৯৪।

| * দে
* স
বাংলার নৃত্য |
| --- |
| একক নৃত্য | 
* কালী নাচ
* ঘোড়া নাচ
* মুখা খেল

 |
| সারি নৃত্য | 
* কাঠি নাচ
* ছৌ নাচ
* ধামাইল
* রাবণকাটা নৃত্য
* রায়বেঁশে
* বাঘ নাচ
* মেছেনি খেল
* ভাঁজো নাচ
* বাউল নৃত্য
* যাদু নৃত্য
* গম্ভীরা নৃত্য
* রণপা নৃত্য
* ঢালী নৃত্য
* ডাণ্ডা নাচ

 |
লইহি সামুদ্রিক পবর্তের গভীরতামিতিক মানচিত্র
বেয়ার হ্রদের গভীরতামিতিক মানচিত্র
**গভীরতামিতিক মানচিত্র** সমগভীরতা রেখা দিয়ে চিহ্নিত এক ধরনের মানচিত্র যেখানে জলে নিমজ্জিত সাগর ও মহাসাগরের তলদেশের বন্ধুরতা (উঁচু-নিচু প্রকৃতি) ও অন্যান্য ভূ-প্রাকৃতিক বৈশিষ্ট্যসমূহ অধ্যয়ন করা হয়। এই মানচিত্রগুলি তৈরির মূল উদ্দেশ্য হল সাগর-মহাসাগরের তলদেশের ভূ-সংস্থানিক গভীরতার বিস্তারিত বিবরণ দেওয়া এবং একই সাথে অন্তর্জলীয় (জলে নিমজ্জিত) বিভিন্ন ভূ-প্রাকৃতিক বৈশিষ্ট্যের আকার, আকৃতি ও এগুলির আঞ্চলিক বণ্টন নিয়ে তথ্য সরবরাহ করা। এই মানচিত্রে সমুদ্রপৃষ্ঠের নির্দিষ্ট একক বিন্দুতে ধ্বনি জরিপকৃত গভীরতার মান প্রদান করা হলেও মূলত সমুদ্রপৃষ্ঠের নিচে একই গভীরতায় অবস্থিত সমস্ত পরিমাপকৃত জ্ঞাত বিন্দু ও পরিমাপ না করে লব্ধ বিন্দুগুলিকে সংযুক্ত করে সমগভীর রেখা অঙ্কন করে অন্তঃসাগরীয় ভূ-সংস্থান প্রকাশ করা হয়।

সমুদ্রপৃষ্ঠের উপরে অবস্থিত স্থলভাগ বা ভূমির জন্য যে সমতুল্য মানচিত্র অঙ্কন করা হয়, তাকে ভূ-সংস্থানিক মানচিত্র বলে। গভীরতামিতিক জরিপ ও মানচিত্রগুলি জললেখবিজ্ঞান, সমুদ্রবিজ্ঞান, সামুদ্রিক ভূবিজ্ঞান, অন্তর্জলীয় প্রকৌশল ও অন্যান্য বিশেষায়িত ক্ষেত্রের সাথে সম্পর্কিত। গভীরতামিতিক উপাত্ত দিয়ে সাধারণ গভীরতামিতিক মানচিত্র ছাড়াও একটি নির্বাচিত বৈশিষ্ট্যের জন্য উল্লম্বভাবে কর্তিত পার্শ্বচিত্রও সৃষ্টি করা হতে পারে।

জললেখবিজ্ঞান ও জললৈখিক মানচিত্রের সাথে তুলনা
--------------------------------------------

গভীরতামিতিক জরিপগুলি জললেখবিজ্ঞানের কর্মকাণ্ডের অংশবিশেষ। তবে এগুলি জললৈখিক জরিপের চেয়ে সামান্য আলাদা। জললৈখিক জরিপের ব্যবহার অনেক সীমিত। বিভিন্ন জাতীয় ও আন্তর্জাতিক সংস্থা নিরাপদ নৌচালনার উদ্দেশ্যে এই জললৈখিক জরিপগুলি পরিচালনা করে থাকে এবং জরিপে প্রাপ্ত তথ্য-উপাত্ত ব্যবহার করে নৌ-মানচিত্র ও সহায়ক পুস্তক প্রকাশ করে থাকে। গভীতরামিতিক মানচিত্রের লক্ষ্য সমুদ্র তলদেশের গভীরতাসহ অন্যান্য বহু ভূ-প্রাকৃতিক বৈশিষ্ট্য সঠিক ও বিশদভাবে উপস্থাপন করা। অন্যদিকে জললৈখিক মানচিত্র তথা নৌ-মানচিত্রের মূল উদ্দেশ্য হল নৌযান চালনার নিরাপত্তার জন্য আবশ্যকীয় তথ্য প্রদান করা। জললৈখিক বা নৌ-মানচিত্র তাই অপেক্ষাকৃত সরল এক ধরনের মানচিত্র যেখানে কেবলমাত্র সেইসব বৈশিষ্ট্য উপস্থাপন করা হয়, যেগুলি নাবিকদেরকে জলে নিমজ্জিত বিপদজনক ভূমিরূপ বা বস্তুকে এড়িয়ে নিরাপদে নৌযান চালনায় সহায়তা করে; বাকী বৈশিষ্ট্যগুলি উপস্থাপন করা হয় না।

তথ্যসূত্র
---------

1. ↑  "Bathymetric map"। *Encyclopedia Britannica* (ইংরেজি ভাষায়)। সংগ্রহের তারিখ ২০১৯-১২-১৭।

আরও দেখুন
---------

* নৌ-মানচিত্র
* মহাসমুদ্রসমূহের সাধারণ গভীরতামিতিক মানচিত্র

বহিঃসংযোগ
---------

* 3-D Bathymetric Chart Activity: An introduction to the Nautical Chart
* "The very earliest rendition of a bathymetric map of an oceanic basin. Matthew Fontaine Maury published this map in 1853 in his book "Explanations and Sailing Directions to Accompany the Wind and Current Charts ...." NOAA Photo Library.
* General Bathymetric Chart of the Oceans (GEBCO)
**ভারতে বন সংরক্ষণ** অনুমানিক যে অশোকের আমলে শুরু হয়।

এই অশোক স্তম্ভটি ভারতে সংরক্ষণের প্রাচীনতম চেষ্টার নিদর্শনের একটি।

ইতিহাস
------

যজনাবল্ক্য স্মৃতি, একটি ঐতিহাসিক হিন্দু পাঠ্য রাজনীতি এবং আইনশাস্ত্রের উপর, আনুমানিক ৫ম শতাব্দীর আগে লেখা, গাছ কাটা নিষিদ্ধ করে ও এরূপ কর্মের জন্য শাস্তির প্রস্তাব করে। চন্দ্রগুপ্তের রাজত্বের সময় একটি নিয়মিত বন বিভাগ ছিল, একটি *কুপ্যধ্যক্ষ*(সুপার-ইন্টেন্ডেন্ট) ও বনপলস (বনরক্ষক) দ্বারা পরিচালিত হত। কৌটিল্যের অর্থশাস্ত্র বলেছে যে, তাদের একটি ভূমিকা ছিল বৃক্ষ, গাছ ও গুল্মদের শ্রেণীবদ্ধ করায় এবং তাদের মূল্য স্থির করায়; তারা বিনা অনুমতিতে গাছ কাটায় জরিমানা আদায় করত। এটা আরও উল্লেখ করা হয়, কীভাবে বন ছিল তিন ধরনের মধ্যে শ্রেণীবদ্ধ: সংরক্ষিত, যা ব্রাহ্মণদেরকে দান করা হত এবং সাধারণ মানুষকে দান করা হত। মৌর্য আমলে লেখা, এটি বন প্রশাসনের প্রয়োজনতা বোঝায়। অশোক আরও গিয়েছিল, এবং তার স্তম্ভ নির্দেশ প্রকাশ করে পরিবেশ ও জীববৈচিত্র্য-এর কল্যাণ সম্পর্কে তার দর্শন।

>   
> 
> 
> 

— Ashoka's Seven Pillar Edicts

সংরক্ষিত এলাকা
--------------

মে ২০০৪-এর হিসাবে , সংরক্ষিত এলাকা ভারতের 156,700 বর্গ কিমি. জুড়ে আছে, প্রায় 4.95% মোট পৃষ্ঠ এলাকা. এই এলাকায় জন্য ব্যবহার করা হয় ইন-সিটু সংরক্ষণ জড়িত থাকে, যা সংরক্ষণ প্রজাতির মধ্যে তাদের প্রাকৃতিক বাসস্থান সংরক্ষণ করে।

বিপন্ন প্রজাতি
--------------

দ্য বেঙ্গল টাইগার, প্রাথমিকভাবে পাওয়া ভারত ও বাংলাদেশের একটি বিপন্ন প্রজাতি.
কিছু বিপন্ন প্রজাতির দেশে আবার ফিরিয়ে আনা হয়েছে এর মাধ্যমে প্রাক্তন সিটু সংরক্ষণ। প্রাক্তন সিটু সংরক্ষণ হল, পালন বা চাষ সহ পুনর্গঠন, একটি উদ্ভিদ বা প্রাণী তাদের প্রাকৃতিক বাসস্থান-এর বাইরে। এই পুনঃপ্রবর্তন করে ভারতীয় গণ্ডার এ Dudhwa ন্যাশনাল পার্ক একটি ফর্ম ছিল প্রাক্তন সিটু সংরক্ষণ; এটা ছিল বিলুপ্ত যে এলাকায়। একইভাবে গাঙ্গেয় ঘড়িয়াল আবার ফিরিয়ে আনা হয় উত্তরপ্রদেশ, মধ্যপ্রদেশ ও রাজস্থান-এ।

আইন
---

* বন অধিকার আইন
* ভারতীয় বন আইন, 1927
* ওয়াইল্ড লাইফ প্রোটেকশন অ্যাক্ট 1972, সংশোধিত 2003
* বন্যপ্রাণী সংরক্ষণ আইন, 1972

উল্লেখযোগ্য প্রতিষ্ঠান
----------------------

* বম্বে ন্যাচারাল হিস্ট্রি সোসাইটি
* জাতীয় বাঘ সংরক্ষণ কর্তৃপক্ষ
* নেচার কনজারভেশন ফাউন্ডেশন
* Pragya
* WWF-ভারত
* ওয়াইল্ড লাইফ প্রোটেকশন সোসাইটি অফ ইন্ডিয়া
* ওয়াইল্ডলাইফ ট্রাস্ট অফ ইন্ডিয়া

তথ্যসূত্র
---------

1. ↑  "The Edicts of King Ashoka (also, see other translations)"। Buddhist Publication Society। ১৯৯৪। ২০১৪-০৩-২৮ তারিখে মূল থেকে আর্কাইভ করা।
**ঝাং-স্তোন-র্গ্যা-বো-ব্সোদ-নাম্স-গ্রাগ্স-পা** (ওয়াইলি: *zhang ston rgya bo bsod nams grags pa*) (১২৯২-১৩৭০) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি কালচক্র সম্বন্ধে পণ্ডিত ছিলেন।

সংক্ষিপ্ত জীবনী
---------------

ঝাং-স্তোন-র্গ্যা-বো-ব্সোদ-নাম্স-গ্রাগ্স-পা ১২৯২ খ্রিষ্টাব্দে মধ্য তিব্বতের স্ক্যি-শোদ (ওয়াইলি: *skyi shod*) অঞ্চলে জন্মগ্রহণ করেন। তিনি লাসা শহরে গ্ঝোন-নু-দ্পাল (ওয়াইলি: *gzhon nu dpal*) নামক বৌদ্ধ ভিক্ষুর নিকট দীক্ষা নেন ও ম্ত্শাল-গুং-থাং (ওয়াইলি: *mtshal gung thang*) বৌদ্ধবিহারে ব্ক্রা-শিস-সেং-গে (ওয়াইলি: *bkra shis seng ge*) নামক পণ্ডিতের নিকট প্রজ্ঞাপারমিতা ও অভিধর্ম সম্বন্ধে অধ্যয়ন করেন। তিনি চৌদ্দ বছর বয়সে ভারতীয় পণ্ডিত কৃষ্ণের নিকট সংস্কৃত ব্যাকরণ শিক্ষা নেন। বাইশ বছর ব্যসে সা-স্ক্যা বৌদ্ধবিহারের প্রধান 'জিগ্স-মেদ-গ্রাগ্স-পা (ওয়াইলি: *'jigs med grags pa*) তাকে ভিক্ষুর শপথ দান করেন এবং বিনয়, প্রজ্ঞাপারমিতা ও অভিধর্ম সম্বন্ধে শিক্ষা দেন। পঁয়ত্রিশ বছর বয়স থেকে শুরু করে পরবর্তী আঠাশ বছরের জন্য তিনি জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, নারো পার ছয় যোগ, নিগুমার ছয় যোগ গুর-ব্র্তাগ-সাম-গ্সুম (ওয়াইলি: *gur brtag sam gsum*) ও সেম্স-'গ্রেল-স্কোর-গ্সুম (ওয়াইলি: *sems 'grel skor gsum*) নামক দুইটি তিব্বতী পুঁথি সম্বন্ধে শিক্ষালাভ করেন। চৌষট্টি বছর বয়সে তিনি দ্পাল-স্তেং (ওয়াইলি: *dpal steng*) বৌদ্ধবিহারের প্রধান হিসাবে নির্বাচিত হন। তিনি ঐ বিহারে দোল-পো-পা-শেস-রাব-র্গ্যাল-ম্ত্শানের একটি বিশালাকার স্বর্ণাভ চিত্র নির্মাণ করান এবং পনেরো বছর ধরে কালচক্র ও বিমলপ্রভা টীকাভাষ্য সম্বন্ধে শিক্ষাদান করেন।

তথ্যসূত্র
---------

1. ↑  Stearns, Cyrus (আগস্ট ২০০৮)। "Shangton Gyawo Sonam Drakpa"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১১।
**রাজিয়া ইকবাল** (জন্ম ১৯৬২) বিবিসি নিউজে কর্মরত একজন সাংবাদিক। তিনি বিবিসি আউটলেট জুড়ে প্রতিবেদনের জন্য বিশেষ সংবাদদাতা। ২০১১ সাল থেকে তিনি বিবিসি ওয়ার্ল্ড সার্ভিসে নিউশোর উপস্থাপনাও করছেন। তিনি বিবিসি নিউজ চ্যানেলে *টকিং বুকস*ও উপস্থাপনা করেছেন।

শৈশব ও শিক্ষাজীবন
-----------------

রাজিয়া ইকবাল ১৯৬২ সালে উগান্ডার একটি পাঞ্জাবি পরিবারে জন্মগ্রহণ করেছিলেন। তিনি দক্ষিণ লন্ডনের টুটিংয়ের গ্যারেট গ্রিন কমপ্রিহেনসিভ স্কুলে পড়াশোনা করেছিলেন, তারপরে পূর্ব অ্যাংলিয়া বিশ্ববিদ্যালয় থেকে ১৯৮৫ সালে আমেরিকান স্টাডিজে বিএ নিয়ে স্নাতক ডিগ্রি অর্জন করেছিলেন। পূর্ব অ্যাংলিয়া বিশ্ববিদ্যালয়ে পড়াশোনা করার সময় তিনি কানেক্টিকাটের ট্রিনিটি কলেজে এক বছর কাটিয়েছিলেন।

কর্মজীবন
--------

রাজিয়া ইকবাল বিবিসি নিউজের একজন প্রাক্তন শিল্পকলা সংবাদদাতা, নিয়মিতভাবে নিউজ বুলেটিনে শিল্পকলা সম্পর্কিত গল্পের প্রতিবেদন দেওয়ার জন্য উপস্থিত হতেন। তিনি বিবিসির হার্ডটক এক্সট্রা অনুষ্ঠানটিও সঞ্চালনা করেছেন এবং স্টিং ও জ্যাকলিন উইলসন সহ চারুকলার বিশিষ্ট ব্যক্তিত্বদের সাক্ষাৎকার দিয়েছেন। ২০০৯ সালে তিনি বিবিসি নিউজে শিল্পসম্পাদকের পদে আবেদন করেছিলেন তবে তা পেয়েছিলেন উইল গোমপার্ট্জ। রাজিয়া ইকবাল বিবিসি নিউজের মূলধারার সংবাদ অনুষ্ঠানগুলোতে প্রতিবেদন করেছেন। এর মধ্যে প্রথমটি ছিল ২০১০ সালের জানুয়ারিতে হাইতির ভূমিকম্পের পরে দাতব্য কেলেঙ্কারির তদন্ত। ২০১০ সালের মাঝামাঝি সময়ে তিনি বিবিসি নিউজ চ্যানেলের টকিং বুকস উপস্থাপনা করেছিলেন। ২০১১ সাল থেকে তিনি বিবিসি ওয়ার্ল্ড সার্ভিসে নিউশোর নিয়মিত উপস্থাপকও হয়েছিলেন।

পুরস্কার ও মনোনয়ন
------------------

২০১৩ সালের জানুয়ারিতে রাজিয়া ইকবালকে ব্রিটিশ মুসলিম পুরস্কারে সার্ভিস টু মিডিয়া বিভাগে পুরস্কৃত করার জন্য মনোনীত করা হয়েছিল।

ব্যক্তিগত জীবন
--------------

রাজিয়া ইকবাল দ্য ওয়ার্ল্ড টুডের উপস্থাপক স্বামী জর্জ আর্নির সাথে বিবাহবন্ধনে আবদ্ধ হয়েছিলেন এবং পরবর্তীতে তাঁদের মধ্যে বিবাহবিচ্ছেদ হয়ে গেছে।[]

তথ্যসূত্র
---------

1. ↑  "Identity and Belonging in East London | Open Society Foundations Blog - OSF"। *web.archive.org*। ২০১২-০৩-১৭। Archived from the original on ২০১২-০৩-১৭। সংগ্রহের তারিখ ২০২১-০৩-১০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "Literate, NOS, The News International"। *jang.com.pk*। ২০১৬-০৩-০৩ তারিখে মূল থেকে আর্কাইভ করা। সংগ্রহের তারিখ ২০২১-০৩-১০।
3. ↑  Razia Iqbal - Journalist (Media) bigsister.com Access date: 19 November 2011.
4. ↑  E-mail scams exploiting Haiti earthquake generosity BBC News, 16 February 2010
5. ↑  *www.bbc.co.uk* । সংগ্রহের তারিখ ২০২১-০৩-১০।  `|শিরোনাম=` অনুপস্থিত বা খালি (সাহায্য)
6. ↑  "Winners honoured at British Muslim Awards"। Asian Image। ৩১ জানুয়ারি ২০১৩। সংগ্রহের তারিখ ১ নভেম্বর ২০১৫।

বহিঃসংযোগ
---------

* রাজিয়াস আর্টহাউস ব্লগ
* ইন্টারনেট মুভি ডেটাবেজে রাজিয়া ইকবাল (ইংরেজি)
ভারত সরকার তার পুরানো রেলের পরিকাঠামো উন্নত করতে এবং পরিষেবার মান উন্নত করার জন্য বেশ কিছু উদ্যোগ নিচ্ছে। রেল মন্ত্রক ₹৫৪,০০,০০০ কোটি (US$ ৬৬০.০৬ বিলিয়ন) ) বিনিয়োগের পরিকল্পনা ঘোষণা করেছে  সালের মধ্যে রেলওয়েকে আপগ্রেড করার জন্য। আপগ্রেডের মধ্যে রয়েছে রেলওয়ের ১০০% বিদ্যুতায়ন, বিদ্যমান লাইনগুলিকে আরও সুবিধা এবং উচ্চ গতির সাথে আপগ্রেড করা, নতুন লাইনের সম্প্রসারণ, রেলওয়ে স্টেশনগুলিকে আপগ্রেড করা, ভারতের বিভিন্ন অংশের প্রধান শহরগুলিকে আন্তঃসংযোগকারী একটি বড় উচ্চ-গতির ট্রেন নেটওয়ার্কের প্রবর্তন এবং শেষ পর্যন্ত বিকাশ করা এবং বিভিন্ন উন্নয়ন। দেশের মধ্যে কার্গো খরচ কমাতে ডেডিকেটেড মালবাহী করিডোর।

রিসার্চ ডিজাইন অ্যান্ড স্ট্যান্ডার্ড অর্গানাইজেশন (আরডিএসও) আধুনিকীকরণের জন্য সমস্ত গবেষণা, নকশা এবং মানককরণের কাজ হাতে নিচ্ছে, ন্যাশনাল হাই স্পিড রেল কর্পোরেশন লিমিটেড (এনএইচএসআরসিএল) সারা দেশে হাই-স্পিড ট্রেন প্রোগ্রাম বাস্তবায়নকে উপেক্ষা করছে, ডেডিকেটেড ফ্রেইট করিডোর কর্পোরেশন অফ ইন্ডিয়া DFCCI) হল সারাদেশে মালবাহী করিডোর উন্নয়নের উদ্যোগ নেওয়া সংস্থা এবং ভারতীয় রেলওয়ে স্টেশন ডেভেলপমেন্ট কর্পোরেশন (IRSDC) রেলওয়ে স্টেশনগুলির আপগ্রেড এবং উন্নয়ন কর্মসূচীতে নিযুক্ত রয়েছে।

ট্রেন
-----

দ্রুত গতির ট্রেন
----------------

করিডোরটির নির্মাণ কাজ ২০১৭ সালে শুরু হয়েছিল এবং ২০২৮ সালের মধ্যে শেষ হবে।

তথ্যসূত্র
---------

1. ↑  "Govt to invest 50 lakh crore rupees in railways by 2030"। *All India Radio*। ২০১৯-০৭-০৭। সংগ্রহের তারিখ ২০২১-০১-১১।
2. ↑  "Japan offers to fund 81% of India's first bullet train worth $15 billion."। *Economic Times*। ১১ ডিসেম্বর ২০১৫। সংগ্রহের তারিখ ১১ জানুয়ারি ২০১৬।
**ভারতে** **নার্সিং** হলো স্বাস্থ্য এবং জীবনযাত্রার মান উন্নত করার জন্য দেশের রোগীদের, পরিবারগুলি এবং সম্প্রদায়ের যত্ন নেওয়ার অভ্যাস।

ফ্লোরেন্স নাইটিংগেল
-------------------

ফ্লোরেন্স নাইটিঙ্গেল ছিলেন প্রথম মহিলা যিনি ভারতে নার্সিং এর উপর ব্যাপক প্রভাব ফেলেন এবং ভারতীয় অবস্থার বিশেষ করে সেনাবাহিনীতে গভীর জ্ঞান রাখেন। তিনি বেসামরিক জনগণের জন্য নার্সিং পরিষেবাতে আগ্রহী ছিলেন, যদিও তার প্রথম আগ্রহ ছিল ভারতে সেনাবাহিনীর কল্যাণ। 

১৮৫৪ সালে (ক্রিমিয়ান যুদ্ধে), যখন মহিলা নার্সদের বিরল হিসাবে বিবেচনা করা হয়েছিল, ফ্লোরেন্স নাইটিঙ্গেল নার্সিংয়ে তার দক্ষতা দেখান। ফ্লোরেন্সের কাজের ফলে রাজকীয় কমিশন গঠন হয়। আর্মি মেডিকেল স্কুল ১৮৫৭ সালে প্রতিষ্ঠিত হয়। 
তিনি **"নার্সদের নাইটিংগেল স্কুল"** প্রতিষ্ঠা করেন। ১৯০৭ সালে, তিনি রাজা কর্তৃক **"দ্য অর্ডার অফ মেরিট"** লাভ করেন।

১৯শ শতক
-------

১৮৭১ সালে, মাদ্রাজের সরকারি জেনারেল হাসপাতালে নার্সিংয়ের প্রথম স্কুলটি চারজন ছাত্র নিয়ে ছয় মাসের ডিপ্লোমা মিডওয়াইফ প্রোগ্রামের সাথে শুরু হয়। মহিলাদের জন্য প্রথম নার্সিং স্কুলটি কানপুরের সেন্ট ক্যাথরিন হাসপাতালে ডা. অ্যালিস মারভাল শুরু করেছিলেন।

ইংল্যান্ড থেকে চারজন মহিলা সুপারিনটেনডেন্ট এবং চারজন প্রশিক্ষিত নার্সকে মাদ্রাজে পোস্ট করা হয়েছিল। ১৮৯০ থেকে ১৯০০ সালের মধ্যে, মিশন বা সরকারের অধীনে অনেক স্কুল ভারতের বিভিন্ন অংশে চালু হয়েছিল। ২০শ শতকে, জাতীয় নার্সিং অ্যাসোসিয়েশনগুলি শুরু হয়েছিল।

১৮৯৭ সালে, বিধানচন্দ্র রায় উভয় লিঙ্গের নার্সিং এবং নার্সদের মানদণ্ডে কাজ করেছিলেন।

আরো দেখুন
---------

* ভারতীয় নার্সিং কাউন্সিল

তথ্যসূত্র
---------

1. ↑  "Florence Nightingale in India"।
2. ↑  "Florence Nightingale biography"।
3. ↑  "The Unforgettable - Florence Nightingale (1820-1910)"।
4. ↑  "Nursing history in India"। ১০ সেপ্টেম্বর ২০১৯ তারিখে মূল থেকে আর্কাইভ করা।

আরো পড়ুন
---------

* Wilkinson, Alice (১৯৫৮)। *A brief history of nursing in India and Pakistan*। Delhi: Trained Nurses’ Association of India। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিস্থ সংযোগ
------------

* Indian Nursing Council  ওয়েব্যাক মেশিনে আর্কাইভকৃত ১৭ ফেব্রুয়ারি ২০১০ তারিখে
* Tamil Nadu Nurses and Midwives Council
ঝরঝরি ঝর্ণা
**ঝরঝরি ঝর্ণা** সীতাকুন্ড উপজেলায় অবস্থিত একটি জলপ্রপাত। এই ঝর্ণাটি চন্দ্রনাথ পাহাড়ের কাছাকাছি।

অবস্থান
-------

সীতাকুন্ড বাজারের ঠিক পরেই পান্থছিলা এলাকায় ঝর্ণাটি অবস্থিত। পান্থছিলা বাজার হতে ঝর্ণা অব্দি হেঁটে যেতে প্রায় ২ ঘণ্টা সময় লাগে।

গঠন
---

ঝরঝরি ঝর্ণা আকারে খুব একটা বড় নয়। এর ঝর্ণার পাশেই রয়েছে বেশ কয়েকটি ক্যাসকেড। তবে বর্ষাকালে খুমগুলো বেশ ভয়ংকর। স্বপ্নের সিড়ি ক্যাসকেডটি সিড়ির মতো খাঁজ কাটা। ঝরঝরি ঝর্ণা ট্রেইলের শেষ ঝর্ণাটির নাম মুর্তি ঝর্ণা।

ভ্রমণ
-----

প্রতিদিনই অনেক ভ্রমণপিপাসু মানুষ এই ঝর্ণা দেখতে আসেন। স্থানীয় মানুষদের গাইড হিসেবে ভাড়া করা যায়। আর সারাদিন ভ্রমণ শেষে খাওয়ার জন্য অর্ডার দেওয়া যায়।

তথ্যসূত্র
---------

1. ↑  "ঈদের ছুটিতে ঘুরে আসুন চন্দ্রনাথ"। ১১ আগস্ট ২০২০। সংগ্রহের তারিখ ২৪ আগস্ট ২০২০। [*স্থায়ীভাবে অকার্যকর সংযোগ*]
2. ↑  "কম সময়ে ঘুরে আসুন সীতাকুণ্ড-মিরসরাই রেঞ্জ থেকে"। দৈনিক অধিকার। ৮ আগস্ট ২০১৮। সংগ্রহের তারিখ ১৮ আগস্ট ২০২০।
3. 1 2  "সীতাকুন্ডের ঝরঝরি ঝর্না, যার সৌন্দর্যের তুলনা হয়না"। ৩ নভেম্বর ২০১৯। সংগ্রহের তারিখ ১৮ আগস্ট ২০২০। [*স্থায়ীভাবে অকার্যকর সংযোগ*]

| * দে
* স
বাংলাদেশের ঝর্ণা ও জলপ্রপাত |
| --- |
| চট্টগ্রাম অঞ্চল | 
* নাফাখুম জলপ্রপাত
* রিছাং ঝর্ণা
* খৈয়াছড়া ঝর্ণা
* নাপিত্তাছড়া ঝর্ণা
* জাদিপাই ঝরণা
* শুভলং ঝর্ণা
* ধুপপানি ঝর্ণা
* সহস্রধারা ঝর্ণা
* ঝরঝরি ঝর্ণা

 |
| সিলেট অঞ্চল | 
* পরিকুণ্ড জলপ্রপাত
* মাধবকুণ্ড জলপ্রপাত
* হাম হাম জলপ্রপাত

 |
ঝাঁকি জাল
জাল বাংলাদেশের প্রাচীন মাছ ধরার কৌশল। তম্মধ্যে ঝাঁকি জাল অন্যতম। ঝাঁকি জালের উপরের প্রান্তে সরু রশি বাঁধা থাকে। জালের নিচের দিকে লোহার ছোট ছোট কাঠি যুক্ত করা হয়।যাতে পানিতে জাল ফেললে তাড়াতাড়ি ডুবে যেতে পারে। মাছ ধরার সময় খাল,পুকুর বা নদীর তীর থেকে রশিটি হাতে রেখে জাল পানিতে ছুড়ে মারা হয়। পরে রশি ধরে টেনে জাল তোলা হয়। জালের নিচে অনেক ধরনের মাছ আটকা পড়ে। পুঁটি,চিংড়ি,কার্প ও নল মাছ বেশি ধরা পড়ে।
কুমিল্লার বেশ কিছু অঞ্চলে বর্ষাকালে ঝাঁকি জালের মাধ্যমে মাছ ধরতে দেখা যেত।কিন্তু বর্তমানে কুমিল্লাসহ বাংলাদেশের অনেক স্থানে জালের ব্যবহার প্রচুর কমে যাচ্ছে। 
এর মূল কারণ বর্তমানে এই জাল ব্যবহার করে অতীতের মত যথেষ্ট মাছ ধরা সম্ভব হচ্ছেনা। কিছু স্থানীয় কৃষকদের মতে এই জাল ব্যবহার দুই থেকে তিনশত টাকার মাছ অর্জন হয়। এই কারণে এই জালের ব্যবহার কমে যাচ্ছে।

তথ্যসূত্র
---------

1. ↑  প্রফেসর মুহাম্মদ আশরাফুজ্জামান (২০১৩)। "দ্বিতীয় অধ্যায়:কৃষি প্রযুক্তি ও যন্ত্রপাতি"। *কৃষি শিক্ষা (৬ষ্ঠ শ্রেণি)* (পাঠ্যপুস্তক)। বাংলাদেশ। পৃষ্ঠা ২৩।
2. ↑  "হারিয়ে যাচ্ছে গ্রাম-বাংলার বেশাল জাল"। খবর তরঙ্গ। ২৩ সেপ্টেম্বর ২০১৪। ১৮ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৯।
3. ↑  *কৃষি শিক্ষা ৮ম শ্রেণী* (পাঠ্যপুস্তক)। বাংলাদেশ।
4. ↑  "হারিয়ে যাচ্ছে বিশাল জাল"। *দৈনিক লোকসমাজ*।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**দি ঢাকা মার্কেন্টাইল কো-অপারেটিভ সোসাইটি** বা **দি ঢাকা মার্কেন্টাইল কো-অপারেটিভ ব্যাংক লিমিটেড** বাংলাদেশের একটি সমবায় সমিতি। ব্যাংক না হলেও অবৈধ ব্যাংকিং কার্যক্রম চালিয়ে যাওয়ার অভিযোগ রয়েছে এই সমিতির দিকে।

ইতিহাস
------

দি ঢাকা মার্কেন্টাইল কো-অপারেটিভ ব্যাংক লিঃ [ডিএমসিবি] বাংলাদেশের একটি ইসলামী শরিয়াহ ভিত্তিক সমবায় সমিতি। যা বাংলাদেশের সমবায় সমিতি আইন ও বিধি অনুসারে ৬ই জানুয়ারী, ১৯৭৩ সালে প্রতিষ্ঠিত হয়। দি ঢাকা মার্কেন্টাইল কো-অপারেটিভ ব্যাংক লিঃ এর জন্য, "সোসাইটি" এবং "ব্যাংক" শব্দগুলি সমার্থক হিসেবে ব্যবহার করে। ২০০১ সালে, গ্রুপ ক্যাপ্টেন আবু জাফর চৌধুরী (অবঃ), জিডি (পি), পিএসসি, এই প্রতিষ্ঠানটিকে পুনরুত্থিত করে।

২০১৬ সালে এক সতর্কীকরণ বিজ্ঞপ্তিতে কেন্দ্রীয় ব্যাংক বাংলাদেশ ব্যাংক জানায়, "দি ঢাকা মার্কেন্টাইল কো-অপারেটিভ সোসাইটি লিমিটেড নামের প্রতিষ্ঠানটি তাদের নামের সাথে ‘ব্যাংক’ শব্দ ব্যবহার করে দেশের বিভিন্ন অঞ্চলে শাখা খুলে অবৈধ ব্যাংকিং কার্যক্রম পরিচালনা করছে মর্মে বাংলাদেশ ব্যাংকের নিকট অভিযোগ উত্থাপিত হয়েছে। এই প্রতিষ্ঠানটি বাংলাদেশ ব্যাংকের লাইসেন্সপ্রাপ্ত কোনো ব্যাংক নয় বিধায় উক্ত প্রতিষ্ঠানটির সাথে কোনো ধরনের ব্যাংকিং কার্যক্রম না করার জন্য জনসাধারণকে সতর্ক করা যাচ্ছে।"।

কার্যাবলী
---------

দি ঢাকা মার্কেন্টাইল কো-অপারেটিভ ব্যাংক লিঃ একটি বিশেষায়িত উন্নয়নমূলক সমবায় আর্থিক প্রতিষ্ঠান। একটি সমবায় থিমের আওতায় সদস্যদের মধ্যে খুব সহজে আর্থিক সেবা করছে। দি ঢাকা মার্কেন্টাইল কো-অপারেটিভ ব্যাংক লিঃ তার সদস্যর নিকট থেকে আমানত সংগ্রহ, সহজ শর্তে জামানত বিহীন ক্ষুদ্র ঋণ বিতরন এবং সদস্য সেবা প্রদান করে।

বিস্তৃতি
--------

২০২১ সালে মে মাস পর্যন্ত, দি ঢাকা মার্কেন্টাইল কো-অপারেটিভ ব্যাংক লিমিটেডের ১৩৪টি শাখা এবং ২টি উপ-শাখা ও ৩০২৫ জনের অধিক জনবল রয়েছে।

তথ্যসূত্র
---------

1. ↑  প্রতিবেদক, নিজস্ব (১৩ জুন ২০১৬)। "দ্বিগুণ মুনাফার ফাঁদে ২ লাখ গ্রাহক"। *প্রথম আলো*।
2. 1 2  "ঢাকা মার্কেন্টাইল কো-অপারেটিভের সঙ্গে লেনদেন নয়: কেন্দ্রীয় ব্যাংক"। *bangla.bdnews24.com*।
**শারীরিক ভাষা** হ'ল এক ধরনের নীতিহীন যোগাযোগ যা শব্দ ছাড়াই শারীরিক আচরণের মাধ্যমে তথ্য প্রকাশ বা জানাতে ব্যবহৃত হয়। এই জাতীয় আচরণের মধ্যে চেহারার অভিব্যক্তি, শরীরের অঙ্গভঙ্গি, অঙ্গভঙ্গি, চোখের নড়াচড়া, স্পর্শ অন্তর্ভুক্ত। এই ভাষা প্রাণী এবং মানুষ উভয়ের মধ্যে বিদ্যমান, তবে এই নিবন্ধটি মানব শারীরিক ভাষার ব্যাখ্যার উপর আলোকপাত করে। এটি কাইনিক্স নামেও পরিচিত। 

দুইজন নারী শারীরিক ভাষায় কথা বলছেন।
শারীরিক ভাষা অবশ্যই ইশারা ভাষা নয় এবং এ নিয়ে বিভ্রান্ত হওয়া উচিত নয়। কারণ ইশারা ভাষা সম্পূর্ণরূপে কথ্য ভাষার মতো ভাষা এবং এর নিজস্ব জটিল ব্যাকরণ ব্যবস্থা রয়েছে। পাশাপাশি সমস্ত ভাষায় বিদ্যমান মৌলিক বৈশিষ্ট্যগুলি প্রদর্শন করতে সক্ষম হয় ।   অন্যদিকে, শারীরিক ভাষার ব্যাকরণ পদ্ধতি নেই এবং নির্দিষ্ট গতির সাথে সামঞ্জস্যপূর্ণ অর্থের পরিবর্তে এটি অবশ্যই বিস্তৃতভাবে ব্যাখ্যা করতে হবে, সুতরাং এটি ইশারা ভাষার মতো ভাষা নয়,  এবং কেবল এটিকে আখ্যায়িত করা হয় জনপ্রিয় সংস্কৃতির একটি "ভাষা" হিসাবে। 

একটি সমাজে, সম্মতিযুক্ত নির্দিষ্ট আচরণের ব্যাখ্যা রয়েছে। ব্যাখ্যা দেশ থেকে দেশে বা সংস্কৃতিতে আলাদা হতে পারে। এই টীকাতে, শারীরিক ভাষা সর্বজনীন কিনা তা নিয়ে বিতর্ক রয়েছে। শারীরিক ভাষা, অরাজনৈতিক যোগাযোগের একটি উপসেট, সামাজিক মিথস্ক্রিয়ায় মৌখিক যোগাযোগ পরিপূরক করে। প্রকৃতপক্ষে কিছু গবেষক এই সিদ্ধান্তে পৌঁছেছেন যে আন্তঃব্যক্তিক ইন্টারঅ্যাকশন চলাকালীন সর্বাধিক তথ্য সঞ্চারিত হয় অবিশ্বাস্য যোগাযোগের জন্য।  এটি দু'জনের মধ্যে সম্পর্ক স্থাপনে সহায়তা করে এবং মিথস্ক্রিয়াকে নিয়ন্ত্রণ করে তবে তা অস্পষ্ট হতে পারে।

শারীরিক প্রকাশ
--------------

### মুখের অভিব্যক্তি

মুখের অভিব্যক্তি শরীরের ভাষার এবং আবেগের প্রকাশের একটি অবিচ্ছেদ্য অঙ্গ। এর একটি সঠিক ব্যাখ্যা সংমিশ্রণে একাধিক লক্ষণগুলির ব্যাখ্যার উপর নির্ভর করে - যেমন চোখ, ভ্রু, ঠোঁট, নাক এবং গালের গতিবিধি - কোনও ব্যক্তির মেজাজ এবং মনের অবস্থার ছাপ তৈরির জন্য; এটি যে প্রসঙ্গে চলছে এবং ব্যক্তির সম্ভাব্য উদ্দেশ্য সম্পর্কে এটি সর্বদা অতিরিক্তভাবে বিবেচনা করা উচিত।

আরো দেখুন
---------

তথ্যসূত্র
---------

1. ↑  Klimt, Edward S.; & Belling, Ursula. (1979). *The signs of language*. Cambridge, MA: Harvard University Press. আইএসবিএন ০-৬৭৪-৮০৭৯৫-২.
2. ↑  Candler, Wendy; & Lille-Martin, Diane. (2006). Sign Language and Linguistic Universals.: Cambridge University Press.
3. ↑  Garfield, Bob (২৯ মার্চ ১৯৯৯)। "Top 100 Advertising Campaigns of the Century"। *Ad Age*। ১১ মে ২০১১ তারিখে মূল থেকে আর্কাইভ করা। সংগ্রহের তারিখ ২০১৫-০৩-৩১।
4. ↑  Onsager, Mark. "সংরক্ষণাগারভুক্ত অনুলিপি"। Archived from the original on ২০১৭-০৫-০৬। সংগ্রহের তারিখ ২০২০-০৩-২৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)  "Understanding the Importance of Non-Verbal Communication"], *Body Language Dictionary*, New York, 19 May 2014. Retrieved on 26 October 2014.
5. ↑  Kurien, Daisy N (মার্চ ১, ২০১০)। "Body Language: Silent Communicator at the Workplace": 29–36।
**শারীরিক প্রতিবন্ধী সুরক্ষা ট্রাস্ট** সমাজকল্যাণ মন্ত্রণালয়ের অধীনস্থ একটি সরকারি স্বায়ত্তশাসিত প্রতিষ্ঠান। শারীরিক প্রতিবন্ধী জনগোষ্ঠীকে সমাজের মূল স্রোতধারায় সম্পৃক্ত করার জন্য সামাজিক সচেতনতা ও আইনের শাসন প্রতিষ্ঠার মাধ্যমে দেশের সার্বিক উন্নয়ন সাধনের জন্য এ ট্রাস্ট নিরলসভাবে কাজ করছে।

ইতিহাস
------

১৯৮০ সালে বাংলাদেশ সরকার ও *সুইডিস ইন্টারন্যাশনাল ডেভেলপমেন্ট অথরিটির* (সিডা) পৃষ্ঠপোষকতায় টঙ্গীতে *শারীরিক প্রতিবন্ধীদের বৃত্তিমূলক প্রশিক্ষণ ও পুনর্বাসন কেন্দ্র* (ইআরসিপিএইচ) প্রতিষ্ঠিত হয়। পরবর্তীতে সুইডেন বাংলাদেশের বন্ধুত্বের নিদর্শন-স্বরূপ সরকার এই প্রতিষ্ঠানকে একটি অংশকে *মৈত্রী শিল্প* নামে পুনর্নামকরণ করে। ১২ ডিসেম্বর, ১৯৯০ সালে সরকার *শারীরিক প্রতিবন্ধী সুরক্ষা ট্রাস্ট* গঠন করে মৈত্রী শিল্পকে এর হাতে হস্তান্তর করা হয়।

সেবাসমূহ
--------

* মুক্তা মিনারেল ওয়াটার প্ল্যান্ট স্থাপন। এর মাধ্যমে প্রতিবন্ধীরা *মুক্তা মিনারেল ওয়াটার* ও *মুক্তা ন্যাচারাল ড্রিঙ্কিং ওয়াটার* প্রস্তুত করে।

* প্লাস্টিক সামগ্রী উৎপাদন ও বিপননের মাধ্যমে প্রতিবন্ধী স্বাবলম্বীকরণ।

আরো দেখুন
---------

* সমাজকল্যাণ মন্ত্রণালয় (বাংলাদেশ)

তথ্যসূত্র
---------

1. 1 2  "পরিক্রমা, শারীরিক প্রতিবন্ধী সুরক্ষা ট্রাস্ট"। *spst.gov.bd*। সংগ্রহের তারিখ ২০২২-১২-০৬।
2. 1 2 3  "ব্রোশিউর, শারীরিক প্রতিবন্ধী সুরক্ষা ট্রাস্ট" (পিডিএফ)। *spst.gov.bd*। সংগ্রহের তারিখ ২০২২-১২-০৬।
**তাম্বরম স্যানাটোরিয়াম** দক্ষিণ ভারতের তামিলনাড়ু রাজ্যের চেন্নাই জেলার দক্ষিণ-পশ্চিম দিকে অবস্থিত একটি লোকালয়৷ এই অঞ্চলটি গ্র্যান্ড সাদার্ন ট্রাঙ্ক রোড বরাবর তাম্বরম ও ক্রোমপেটের মধ্যবর্তী স্থানে রয়েছে৷ চেন্নাই শহরতলি রেলওয়ের চেন্নাই বিচ-ভিল্লুপুরম অংশের তাম্বরম স্যানাটোরিয়াম রেলওয়ে স্টেশনটি এই লোকালয়েই অবস্থিত৷

ইতিহাস
------

তাম্বরম থেকে ছয় কিলোমিটার দক্ষিণ-পূর্বে অবস্থিত তাম্বরম স্যানাটোরিয়াম নামটি এসেছে তাম্বরম টিবি স্যানাটোরিয়াম বা বর্তমান গভর্নমেন্ট হসপিটাল অব থোরাসিক মেডিসিন প্রতিষ্ঠানের নাম থেকে৷

১৯২৮ খ্রিস্টাব্দের যক্ষ্মা বিশেষজ্ঞ চিকিৎসক মুত্তু যক্ষ্মা রোগীদের জন্য একটি বিশেষ হাসপাতাল তৈরি করে তাদের সুপরিষেবা প্রদান করা শুরু করেন৷ ১৯৩৭ খ্রিস্টাব্দে তিনি তার পরবর্তী পড়াশুনার জন্য ইংল্যান্ড চলে গেলে এই হাসপাতালটি মাদ্রাজ সরকারকে দান করে দেন৷ সেটিই পরবর্তীকালে স্বাস্থ্যনিবাসে পরিণত হয়৷

তথ্যসূত্র
---------

1. ↑
2. ↑  "Govt. Hospital of Thoracic Medicine" (পিডিএফ)। GHTM.in। ১৪ সেপ্টেম্বর ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০১৩।
3. ↑
**চিত্রান্না** ( কন্নড়: ಚಿತ್ರಾನ್ನ  ; লেবু-ভাত নামেও পরিচিত) একটি চাল-ভিত্তিক খাবার যা দক্ষিণ ভারতে ব্যাপকভাবে প্রস্তুত করা হয়। রান্না করা চালের সাথে *ওগারান* বা *গোজ্জু* নামক একটি বিশেষ মশলা মিশিয়ে এটি তৈরি করা হয়। বিশেষ মসলাগুলি হল সরিষা, ভাজা মসুর ডাল, চিনাবাদাম, কারি পাতা, মরিচ, লেবুর রস । এর সঙ্গে ইচ্ছে হলে কাঁচা আমের খোসা যোগ করা যেতে পারে। হলুদের গুঁড়ো যোগ করার ফলে চিত্রান্নার রং হয় হলুদ। কেউ কেউ মশলাতে রসুন এবং পেঁয়াজও ব্যবহার করেন, যদিও ঐতিহ্যগতভাবে এগুলি রন্ধন প্রণালীর অংশ নয়। এই বিশেষ পদটি দক্ষিণ ভারতের কর্ণাটক রাজ্যে বিশেষভাবে জনপ্রিয়, যেখানে এটি দৈনন্দিন খাদ্যের একটি অংশ হয়ে উঠেছে।

ইতিহাস
------

মধ্যযুগীয় ভারতীয় রান্নার বই মনসোল্লাসা (১১৩০ খ্রিস্টাব্দ) এবং পাকদর্পণে (১২০০ খ্রিস্টাব্দ) এই ভাতের পদ চিত্রান্নার উল্লেখ পাওয়া যায় "*চিত্রপাক* "হিসেবে।

বৈচিত্র্য
---------

উপাদানগুলির উপর নির্ভর করে, বিভিন্ন ধরনের চিত্রান্না প্রস্তুত করা যেতে পারে:

১। *নিম্বেহান্নু চিত্রান্না* (কন্নড়: ನಿಂಬೆಹಣ್ಣು ಚಿತ್ರಾನ್ನ) : হলুদ এবং লেবুর রসের সাথে রান্না করা ভাত মিশিয়ে তৈরি করা বিখ্যাত 'লেমন রাইস'।

২। *এরুল্লি চিত্রান্না* (কন্নড়: ಈರುಳ್ಳಿ ಚಿತ್ರಾನ್ನ) : পেঁয়াজ চিত্রান্না; ভাজা পেঁয়াজ, সরিষা, ভাঙা কাবুলি ছোলা এবং কাঁচা লঙ্কার সাথে রান্না করা ভাত মেশানো হয়।

৩। *মাভিনাকায়ি চিত্রান্না* (কন্নড়: ಮಾವಿನಕಾಯಿ ಚಿತ್ರಾನ್ನ) : আম চিত্রান্না; কাঁচা, অপক্ক আমকে বেটে কাই তৈরি করে রান্না করা ভাতের সাথে মেশানো হয়।

৪। *কাই-সাসিভ চিত্রান্না* (কন্নড়: ಕಾಯಿ-ಸಾಸಿವೆ ಚಿತ್ರಾನ್ನ) : কোরানো নারকেল এবং সরিষার বীজ বেটে একটি লেই তৈরি করে রান্না করা ভাতের সাথে মেশানো হয়।

৫। *হেরালেকাই চিত্রান্না* (কন্নড়: ಹೆರಳೇಕಾಯಿ ಚಿತ್ರಾನ್ನ) : জামির লেবু এবং রান্না করা ভাত মিশিয়ে তৈরি করা হয়।

তথ্যসূত্র
---------

1. ↑  The 'Pāka darpaṇam': The text on Indian cookery -
**শার্ল বোদলেয়ার** (পুরো নাম - *Charles-Pierre Baudelaire*; উচ্চারণ *শার্ল-পিয়ের বোদলেয়ার*; জন্ম - ৯ই এপ্রিল, ১৮২১ পারিতে - ৩১শে অগাস্ট, ১৮৬৭ র‍্যু দু দোম) ফরাসি সাহিত্যের অন্যতম কবি ও অনুবাদক। প্রাবন্ধিক ও শিল্প-সমালোচক হিসেবে তার কাজও উল্লেখের দাবি রাখে। ফরাসিতে এডগার অ্যালান পোর অন্যতম প্রথম অনুবাদক ছিলেন তিনি।

তার অন্যতম বিখ্যাত কবিতা *ক্লেদাক্ত কুসুম* (*Les Fleurs du mal*; অনুবাদক বুদ্ধদেব বসু)।

কবি হিসেবে বোদলেয়ার
--------------------

ফরাসী সাহিত্য অঙ্গনে বোদলেয়ার একটি উজ্জ্বল নাম। ফ্রান্সের সমাজে উনিশ শতকের শুরুর দিকে যেরকম কবিতা লেখা হত শার্ল বোদলেয়ার ওগুলো থেকেই কবিতা লেখার অনুপ্রেরণা পেয়েছিলেন। একজন মানুষের মধ্যে আসা রোমান্টিকতাকে কীভাবে আরো ব্যাপ্তিময় এবং সৌন্দর্যমন্ডিত করা যায় সেটা শার্ল ভাবতেন। তার কবিতায় শৈল্পিকতা পাওয়া যায়, তিনি প্যারিস নগরীকে তার কবিতায় অনেকবার স্থান দিয়েছেন, ফরাসী কবিতা পাঠকেরা তার কবিতা পড়ে এক অন্য জগতে চলে যেত।

পূর্ব জীবন
----------

১৮২১ সালের এপ্রিল মাসের ৯ তারিখে প্যারিসে জন্মগ্রহণ করেন বোদলেয়ার। তার পিতা ফ্রাঁসোয়া বোদলেয়ার একজন উচ্চপদস্থ সরকারী কর্মচারী ছিলেন এবং আনাড়ি চিত্রশিল্পী ছিলেন, এই ব্যক্তির পত্নী ক্যারোলিন তার দ্বিতীয় বিয়ে ছিলো, শার্ল বোদলেয়ার এই ক্যারোলিনের পেটেই জন্ম নেন। শার্লের বয়স যখন ৬ (১৮২৭ সাল) তখন ফ্রাঁসোয়া মারা যান। ঐ বছর ক্যারোলিন জ্যাক অপিক নামের ফরাসী সেনাবাহিনীর এক কর্নেলকে বিয়ে করেন। এই ঘটনার পর ক্যারোলিন শার্লকে ভুলে যান, তাকে ভালোবাসা-আদর-যত্ন দেওয়া বাদ দিয়ে দেন, শার্লের জীবনে এটা ছিল একটা গুরুত্বপূর্ণ এবং করুণ অধ্যায়। কিন্তু তারপরেও শার্ল তার মা'কে অনেক পছন্দ করতেন।

বোদলেয়ারকে কর্নেল জ্যাক অপিক একটি বোর্ডিং স্কুলে ভর্তি করে দেন, সেখানেই টিন-এজ বয়সে বোদলেয়ার কবিতা লেখা শুরু করেন। বোদলেয়ার পরে আইন নিয়ে পড়া শুরু করেন, এবং ১৮৩৯ সালে তিনি পাশ করে বের হন। তিনি তার সৎ-ভাইকে বলেন, "আমি আমার সৎ বাবার উপদেশ অনুযায়ী আইন পড়েছি এবং পাশ করেছি, কিন্তু আমি আইনি পেশায় জড়াবোনা"। ক্যারোলিন তার এই কথার সমালোচনা করেছিলেন কারণ তিনি জ্যাক অপিককে খুবই পছন্দ করতেন।

বোদলেয়ার পতিতা সঙ্গমে লিপ্ত হতেন, এটি জ্যাক জেনে যান, এরপর তাকে বিদেশ পাঠাবেন বলে মনস্থির করেন, ১৮৪১ সালে শার্লকে জ্যাক ভারতের উদ্দেশ্যে সমুদ্র যাত্রায় পাঠিয়ে দেন। ভারতে যেয়ে শার্ল কবিতা লেখায় পুরোপুরি মনোনিবেশ করেন এবং ভারতে অনেক ভালো অভিজ্ঞতা হয় তার যেমন হাতীর পিঠে চড়া।

তথ্যসূত্র
---------

1. 1 2  Charles Baudelaire, Richard Howard. *Les Fleurs Du Mal*. David R. Godine Publisher, 1983, p.xxv. আইএসবিএন ০-৮৭৯২৩-৪৬২-৮, আইএসবিএন ৯৭৮-০-৮৭৯২৩-৪৬২-১.
2. ↑  "মেঘের মানচিত্র অথবা বনান্তরের দিন" *যায় যায় দিন* সংগৃহীত ১ জুন, ২০১৬।
3. ↑  Haine, Scott (2000)। *The History of France* (1st সংস্করণ)। Greenwood Press। পৃষ্ঠা 112। আইএসবিএন 0-313-30328-2। সংগ্রহের তারিখ 9/6/2016।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
4. ↑  Richardson 1994, p. 16
5. ↑  Richardson 1994, p. 35
6. ↑  Richardson 1994, p. 70
7. ↑  Richardson 1994, pp. 67–68
**কৃষ্ণ পাল** (১৭৬৪–১৮২২) ব্যাপটিস্ট মিশনারি সোসাইটির প্রতিষ্ঠাতা উইলিয়াম কেরি এবং তার সহকর্মীদের মিশনারী ক্রিয়াকলাপের কারণে প্রথম ভারতীয় হিসেবে ব্যাপটিস্ট খ্রিস্টান ধর্ম গ্রহণ করেছিলেন। 

কৃষ্ণ পাল ১৭৬৪ সালে ভারতের কলকাতায় জন্মগ্রহণ করেছিলেন। তিরিশের দশকের মাঝামাঝি সময়ে তিনি তার ছুতার কাজ করে হাত ভেঙেছিলেন। তাকে ব্যাপটিস্ট মিশনারি সোসাইটির (উইলিয়াম কেরি দ্বারা প্রতিষ্ঠিত) ডাক্তার জন থমাসের কাছে নিয়ে গেলে তিনি জোশুয়া মার্শম্যানের সহায়তায় কৃষ্ণ পালকে বলেছিলেন যে তার একটি মারাত্মক "রোগ" হয়েছে। আর তা হয়েছে কারণ সে মারাত্মক পাপ করেছে। ঈশ্বরের পরিত্রাণের কাহিনী দ্বারা খুব আগ্রহী হয়েছিলেন এবং একমাস পরে ১৮০০ সালের ডিসেম্বর মাসে উইলিয়াম কেরি দ্বারা গঙ্গা নদীর তীরে তাকে বাপ্তিস্ট করা হয়। তিনি খ্রিস্ট ধর্মে ধর্মান্তরিত প্রথম বাঙালি। মিশনারিদের সাথে প্রকাশ্যে খেতে গিয়ে তিনি প্রায় একই সময়ে তার জাতি ত্যাগ করেছিলেন।

পরবর্তী বিশ বছর ধরে ১৮২২ সালে তার মৃত্যুর আগ পর্যন্ত পাল কলকাতায় জনগণের মন্ত্রণালয়ে নিজেকে নিয়োজিত করেছিলেন। তিনি সেখানে একটি গির্জা গড়ে তোলেন। এই বিশ বছরে তিনি শিপওয়ার্কড সিনার লজিং যিশুর দিকে, ও তুমি, আমার আত্মা, আর ভুলে যেও না এবং খ্রীষ্টের মৃত্যুর দ্বারা মুক্তি প্রভৃতি স্তব রচনা করেছিলেন। এই স্তবগুলির অনেকগুলিই বাংলা থেকে ইংরেজিতে অনুবাদ করেছিলেন জন ক্লার্ক মার্শম্যান।

তথ্যসূত্র
---------

1. ↑  The First Hindoo Convert: A Memoir of Krishna Pal, a Preacher of the Gospel to His Countrymen More Than Twenty Years. Philadelphia: American Baptist Publication Society, 1852. OCLC 14560551
2. ↑  "সংরক্ষণাগারভুক্ত অনুলিপি"। ১৫ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৫ ডিসেম্বর ২০১৯।

বহিঃসংযোগ
---------

* উইলিয়াম কেরির লাইফ অ্যান্ড ওয়ার্ক অব স্টাডি সেন্টার, উইলিয়াম কেরি বিশ্ববিদ্যালয়ের ডিডি (১৭৬১-১৮৩৪)
* 
* ওয়েব্যাক মেশিনে আর্কাইভকৃত ১২ অক্টোবর ২০১৫ তারিখে
*
**চিত্রা ভট্টাচার্য** (১৯২৬ - ২৯ নভেম্বর, ২০১০) নেত্রকোণায় জন্মগ্রহণকারী বাংলাদেশ জাতীয় সংসদের সাবেক সংসদ সদস্য ছিলেন। তিনি মহিলাদের সংরক্ষিত আসনে টাঙ্গাইল এলাকা থেকে বাংলাদেশ আওয়ামী লীগের প্রার্থী হিসেবে ১৯৯৬ সালে মনোনীত হন।

প্রারম্ভিক জীবন
---------------

নেত্রকোণার সম্ভ্রান্ত জমিদার পরিবারে চিত্রার জন্ম। রংপুর থেকে ম্যাট্রিকুলেশন পরীক্ষায় কৃতকার্য হন। এরপর ময়মনসিংহের আনন্দমোহন কলেজ থেকে ইন্টারমিডিয়েট পাশ করেন। পরবর্তীতে ঢাকা বিশ্ববিদ্যালয় থেকে সমাজবিজ্ঞান বিষয়ে স্নাতকোত্তর ডিগ্রি লাভ করেন।

রাজনৈতিক জীবন
-------------

তিনি ১৯৯৬-২০০১ সময়কালে জাতীয় সংসদের সংরক্ষিত মহিলা আসনে আওয়ামী লীগ দলীয় সংসদ সদস্য ছিলেন। এ সময় তিনি সংসদের অর্থবিষয়ক স্থায়ী কমিটির সদস্য হিসেবেও দায়িত্ব পালন করেছেন। এছাড়া তিনি প্রগতিশীল নারী আন্দোলন, মানবাধিকার আন্দোলনসহ বিভিন্ন সমাজসেবামূলক কাজের সঙ্গে যুক্ত ছিলেন।

ব্যক্তিগত জীবন
--------------

প্রথিতযশা বিচারপতি দেবেশ ভট্টাচার্যের সাথে পরিণয়সূত্রে আবদ্ধ হন। এ দম্পতির তিন সন্তান রয়েছে। বিশিষ্ট অর্থনীতিবিদ দেবপ্রিয় ভট্টাচার্য, পদার্থবিদ দেবদর্শী ভট্টাচার্য ও দেবলীনা রায় তাদের সন্তান।

দেহাবসান
--------

৮৪ বছর বয়সে ভারতের কলকাতার একটি হাসপাতালে বার্ধক্যজনিত কারণে তার দেহাবসান ঘটে।

তথ্যসূত্র
---------

1. 1 2  "সাবেক এমপি চিত্রা ভট্টাচার্য আর নেই"। *দৈনিক কালের কণ্ঠ*। সংগ্রহের তারিখ ৮ ডিসেম্বর ২০১৬।
2. ↑  "বিশিষ্ট নারীনেত্রী, সাবেক সাংসদ চিত্রা ভট্টাচার্য আর নেই"। *দৈনিক সমকাল*। সংগ্রহের তারিখ ৮ ডিসেম্বর ২০১৬। [*স্থায়ীভাবে অকার্যকর সংযোগ*]
**চিত্রা সিং** ভারতের একজন গজল গায়িকা। তিনি বিখ্যাত গজল গায়ক জগজিৎ সিং-এর স্ত্রী।

প্রারম্ভিক জীবন
---------------

চিত্রা সোম বাঙালি পরিবারে জন্মগ্রহণ করেন। তিনি কোন আনুষ্ঠানিক বাদ্যযন্ত্র প্রশিক্ষণ ছিল না, কিন্তু তিনি তরুণ বয়স থেকে গান গেয়েছিলেন। তিনি স্কুলে নামমাত্র ছাত্রী ছিলেন এবং তার শিক্ষা সম্পন্ন করার পর কলকাতার একটি সাচিবিক কাজ নেন।

```
চিত্রা একটি বাঙালি হিন্দু পরিবারে চিত্রা শোম নামে জন্মগ্রহণ করেছিলেন।  তার শিক্ষা সমাপ্ত করার পর, তিনি একটি নেতৃস্থানীয় বিজ্ঞাপন সংস্থার একজন নির্বাহী দেব প্রসাদ দত্তের সাথে বিবাহবন্ধনে আবদ্ধ হন, যা উভয় পরিবারের পূর্ণ অনুমোদনে মিলিত হয়।  দেবো প্রসাদ নিজের মতোই একজন বাঙালি ছিলেন, তার নিজের সম্প্রদায়ের ছিলেন এবং একই পরিবারের সদস্য ছিলেন।  বিবাহটি ১৯৫০-এর দশকের মাঝামাঝি সময়ে অনুষ্ঠিত হয়েছিল এবং এই দম্পতি ১৯৫৯ সালে একটি কন্যা মনিকার পিতামাতা হন।
```

```
দেবো প্রসাদের সাথে বিবাহিত থাকাকালীন, চিত্রা সেই সময় একজন সংগ্রামী গায়ক এবং অত্যন্ত প্রতিভাবান জগজিৎ সিংয়ের সাথে দেখা করেছিলেন।  জগজিৎ সিং ছিলেন শিখ ঐতিহ্যের এবং সুদূর রাজস্থানের শ্রীগঙ্গানগরের বাসিন্দা।  তাদের প্রথম দেখা হয়েছিল ১৯৬৭ সালে একটি রেকর্ডিং স্টুডিওতে, সেই সময়ে অজানা কারণে দত্তদের বিয়ে ইতিমধ্যেই চাপের মধ্যে ছিল।  চিত্রা জগজিতের মধ্যে সান্ত্বনা পেয়েছিলেন এবং বলেছেন যে তিনি তার 'যত্নশীল' ব্যক্তিত্ব দ্বারা অনেক বেশি গ্রহণ করেছিলেন।  ১৯৬৮ সালে, চিত্রা অবশেষে তার স্বামীকে ছেড়ে চলে যান, তার ০৯ বছর বয়সী মেয়েকে তার সাথে নিয়ে যান এবং আলাদা থাকতে শুরু করেন।  ১৯৬৯ সালে, তিনি তার স্বামীকে তালাক দেন, মনিকার হেফাজত পান এবং জগজিৎ সিংকে বিয়ে করেন।  সম্পর্ক, বিবাহবিচ্ছেদ এবং বিবাহ তাদের পরিবারের জন্য সম্পূর্ণভাবে অস্বস্তিকর ছিল এবং দম্পতিদের তখন তাদের আত্মীয়দের সাথে খুব কম যোগাযোগ ছিল।  চিত্রা এবং জগজিৎ এক পুত্র বিবেকের পিতামাতা হন।  পেশাগতভাবে, এই দম্পতি একটি গজল গায়ক জুটি গঠন করে এবং দম্পতি দুর্দান্ত সাফল্য অর্জন করে।
```

```
বিবেক ২৭ জুলাই ১৯৯০ সালে একটি সড়ক দুর্ঘটনায় মারা যান, যা তার পিতামাতার জন্য একটি ভয়ঙ্কর ধাক্কা ছিল।  তার ছেলে মারা যাওয়ার পর থেকে চিত্রা কখনো জনসমক্ষে গান করেননি বা কোনো গান রেকর্ড করেননি।  চিত্রার জন্য আরও দুর্ভোগ ছিল।  তার প্রথম বিয়ে থেকে তার মেয়ে, মনিকা, দুটি অসুখী বিয়ে করেছিল এবং ২০০৯ সালে ৫০ বছর বয়সে আত্মহত্যা করেছিল। মনিকা প্রথম প্রেমে পড়েছিলেন জাহাঙ্গীর চৌধুরী, একজন মুসলিম এবং পেশায় একজন পুরস্কার বিজয়ী সিনেমাটোগ্রাফার।  তারা ১৯৮৮ সালে তাকে বিয়ে করেন এবং শীঘ্রই দুই ছেলে আরমান এবং উমায়েরের পিতামাতা হন।  ২০০৫ সালে, তিনি তাকে তালাক দেন এবং ব্রিটিশ নাগরিক মার্ক হাউটন রজার অ্যাটকিনসকে বিয়ে করেন, যিনি মুম্বাইয়ের ভিক্রোলিতে অবস্থিত একটি ফার্মের ব্যবস্থাপনা পরিচালক হিসেবে কর্মরত ছিলেন।  ২০০৭ সালে, তিনি তার দ্বিতীয় স্বামীর বিরুদ্ধে হয়রানির মামলা করেন।  ২০০৮ সালে, একজন ম্যাজিস্ট্রেট অ্যাটকিন্সের বিরুদ্ধে একটি জামিন অযোগ্য পরোয়ানা জারি করেছিলেন, যিনি ইতিমধ্যেই দেশ ছেড়েছিলেন।  ২০০৯ সালে, মনিকা আত্মহত্যা করেছিলেন, বয়স ৫০। তিনি তার দুই ছেলে, আরমান (১৭) এবং উমাইর (১২) রেখেছিলেন।
```

```
এই ট্র্যাজেডির দুই বছর পর, চিত্রার দ্বিতীয় স্বামী, জগজিৎ সিং, ২০১১ সালে মস্তিষ্কের রক্তক্ষরণে মারা যান। তিনি এখন তার নাতিদের সাথে থাকেন।
```

প্রথম বিবাহ
-----------

দেব প্রসাদ দত্ত, একটি নেতৃস্থানীয় বিজ্ঞাপনী সংস্থার নির্বাহী ছিলেন। তার সাথে চিত্রার প্রথম বিয়ে হয়। এই দম্পতির মনিকা নামে একটি কন্যা আছে।

তথ্যসূত্র
---------